Република Србија

Општина Мали Зворник

Штаб за ванредне ситуације

Број: 820-52/1

Дана: 15.12.2021.године

Мали Зворник

На основу члана 41.став 4. Закона о смањењу ризика од катастрофа и управљању ванредним ситуацијама („Службени гласник РС“ број 87/2018), Штаб за ванредне ситуације општине Мали Зворник на седници одржаној 15.12.2021. године донео је

 ЗАКЉУЧАК

 I

Предлаже се председнику општине Мали Зворник да прогласи ванредну ситуацију на територији општине Мали Зворник, због најаве РХМЗ Србије о новим снежним падавинама и процене да је територија општине Мали Зворник веома угрожена високим снежним падавинама протеклих дана и последицама које су настале: прекиди саобраћаја на бројним комуникацијама, прекиди у снабдевању електричном енергијом већег дела територије од недеље, 12.12.2021. године.

 II

 Предлаже се Штабу за ванредне ситуације на територији општине Мали Зворник да буде у непрекидном заседању, да организује обављање послова сходно Закону о смањењу ризика од катастрофа и управљању у ванредним ситуацијама и да ангажује оспособљена правна лица и друге организације у систему заштите и спасавања.

 III

 Овај закључак објавити на званичној интернет страници општине Мали Зворник.

 IV

 Закључак доставити председнику општине Мали Зворник.

 КОМАНДАНТ ШТАБА

 Зоран Јевтић,с.р.